Dangu-dangu dayanipun bôngsa Portêgis wontên ing ngriku saya suda, dening sabab warni-warni. Ing ngriku kasusul dhatêngipun bôngsa Walandi, inggih punika ing taun 1602, ambêkta kapal kêkalih, lajêng sagêd têpang rêmbag kalihan ratunipun ing nagari ngriku, saha lajêng nyraya murih kesahing bôngsa Portêgis saking nagari ngriku. Wusana kalampahan bôngsa Walandi sagêd unggul, saha dumugining taun 1658 nguwaosi Kolombo tuwin Yaphnah.